Az 1980-as évek két filmjéhez Gorkij-művek szolgáltak alapul: az elsőhöz a "Vassza Zseleznova" című dráma, a másodikhoz az "Anya" című regény. Utóbbit előzőleg Vszevolod Pudovkin, majd Mark Donszkoj vitte filmre. Panfilov filmváltozata "Tiltott emberek" alcímmel, szovjet–olasz koprodukcióban készült. A "Vassza" a Moszkvai Nemzetközi Filmfesztiválon nagydíjat nyert, "Az anya" az 1990-es cannes-i filmfesztiválon kapott elismerést (a "legjobb művészi hozzájárulás díja").